钦定古今图书集成/明伦汇编/氏族典/第612卷 > 《唐书》 > 令狐德棻
## 钦定古今图书集成/明伦汇编/氏族典/第612卷 > 《唐书》 > 令狐德棻

按《唐书令狐德棻传》：德棻，宜州华原人。父熙，隋鸿胪卿，其先乃炖煌右姓。德棻博贯文史，淮安王神通起
兵，立总管府，署德棻府记室。高祖入关，引直大丞相
府记室，迁秘书丞。方是时，大乱后，经籍亡散，秘书湮
缺。德棻始请帝重购遗书，置吏补录，图典略备。又建
言：“近代无正史，周、隋事多脱损。陛下受禅于隋，隋承
周，二祖功业多在周，今不论次，各为一王史，则先烈
世庸不光。”明帝谓然。贞观三年，诏德棻与岑文本、崔
仁师次《周史》，李百药次《齐史》，姚思廉次梁、陈二史，魏
征次《隋史》，房元䶖总监修撰。书成，赐绢四百匹。迁礼
部侍郎，兼修国史。累进爵彭城县子。转太子右庶子。
太子承乾废，坐除名为民。会修晋家史，房元龄奏起
之类例，多所诹定。除秘书少监。永徽初，迁太常卿。高
宗尝召宰相及弘文学士问王霸、德，棻曰：“王任德，霸
任刑。”帝曰：“今兹何者为要？”对曰：“薄赋敛，省征役为要。”
又曰：“禹、汤罪己，其兴也勃焉；桀、纣罪人，其亡也忽焉。
然二主惑嬖色，戮谏者，造炮烙之刑，此所以亡也。”帝
悦，厚赐以答其言。爵为公。以金紫光禄大夫致仕。卒
年八十四。谥曰“宪。”